Na osnovu člana 47 stav 3 i člana 49 Zakona o uređenju prostora i izgradnji objekata („Sl. list CG”, br. 51/08, 40/10, 34/11, 47/11, 35/13, 39/13 i 33/14) i člana 42 Statuta Opštine Rožaje (“Sl. list CG - Opštinski propisi”, br. 09/11 i 31/16), a uz Saglasnost Ministarstva održivog razvoja i turizma br.104-840/2 od 18.04.2017.godine, Skupština opštine Rožaje, na sjednici održanoj dana 27.04.2017. godine, donijela je

**O D L U K U**

**o donošenju DUP-a ``Centar II``**

**Član 1**

Donosi se Detaljni urbanistički plan “Centar II” (u daljem tekstu: Plan).

Obrađivač Plana je d.o.o. URBANPROJEKT Čačak.

**Član 2**

Izradom Detaljnog urbanističkog plana obuhvaćen je prostor unutar postojećih granica DUP-a **``**Centar II**``** u ukupnoj površini od 17.81 ha.

**Član 3**

Planom ovaj prostor je planiran za:

• Industrijske sadržaje;

• Centralne djelatnosti;

• Površine školstva i socijalne zaštite;

• Površine mješovite namjene

• Površine stambene namjene ( individualna i kolektivna)

• zaštitno zelenilo;

• rekultivaciju prostora;

• saobraćajne površine.

• ostale namjene.

**Član 4**

Plan se donosi za period do 5 (pet) godina.

**Član 5**

Plan se sastoji iz grafičkog i tekstualnog dijela a izrađen je u 10 (deset) primjeraka u digitalnoj formi i 6 (šest) primjeraka u analognoj formi.

**Član 6**

Uređenje i komunalno opremanje građevinskog zemljišta na području Plana sprovodiće se na način propisan odredbama Zakona o uređenju prostora i izgradnji objekata.

**Član 7**

Za sprovođenje Plana nadležni su organ državne i lokalne uprave za poslove uređenja prostora.

**Član 8**

Ova Odluka stupa na snagu danom objavljivanja u “Službenom listu CG – Opštinski propisi”, a biće objavljena u dnevnom listu “Pobjeda” i na web stranici opštine Rožaje [www.rozaje.me](http://www.rozaje.me) .

Broj: 100

Rožaje, 27.04.2017.godine

**SKUPŠTINA OPŠTINE ROŽAJ**E

Predsjednik,

**Husein Kurtagić**, **prof., s. r.**